**PiKe-ohryn kokous**

**Aika** Ti 5.3. klo 12 – 15

**Paikka** Monitoimitila, Jyväskylän kaupunginkirjaston pääkirjasto

**Läsnä** Seija Laitinen-Kuisma

Hanna Martikainen

Pirkko Lindberg

Susanna Lampola-Autio

Mika Mustikkamäki, AVI

Juha Hälinen

Jarkko Rikkilä

Salla Hyökki (siht.)

**1. Ajankohtaista ja kuulumiset**

Jarkko kertoi viime lyhyesti vuoden (2018) AKE:n toiminnasta. Salla ja Jarkko kiersivät aluetta ja tutustuivat alueen kirjastoihin. Paras osaaminen on kirjastoissa ja kirjastomme ovat hyvin erilaisia. AKE:lle tulee koulutustoiveita, mutta jatkuvuuden teema on tärkeää. Asiakaspalvelun kehittäminen tulee olemaan keskiössä jatkossakin. Tänä vuonna saatiin rahoitusta AKE- toimintaan 300 000 euroa.

Pirkko kertoi lyhyesti kuulumiset AKE/VAKE/OKM - kokouksesta 20.2 ja nosti seuraavia asioita esiin:

Lisärahaa on tulossa digiasioihin ja raha jaetaan alueille. Mahdollisesti n. 80 000 per alue. Päivi Litmanen-Peitsala tulee koordinoimaan digirahalla tehtävää toimintaa. Raha tullaan suuntaamaan pienemmille kirjastoilla ja se on käytettävissä vuoden 2020 loppuun asti. Raha on erillinen valtionavustus. Keskusteltiin digirahasta ja siitä, miten rahaa voisi käyttää. Todettiin, että tärkeää olisi käyttää rahaa käytännön jalkautukseen.

Vankilakirjastotyön muodoista keskustellaan edelleen valtakunnallisesti. PiKe-alueella nyt keskitytään Kylmäkoskeen, mutta Laukaa otetaan mukaan jossain myöhemmässä vaiheessa.

YKN:n työryhmä on saanut tehtäväkseen valmistella esityksen henkilöstön digiosaamisen tasojen määrittelystä maaliskuun aikana. Anu Ojaranta vetää tätä työryhmää. Muistio kokouksesta löytyy kokonaisuudessaan täältä: <https://www.kirjastot.fi/kehittamistehtava/muistio/1_2019>

2. PiKen ajankohtaiset asiat

PiKen tiimit ovat tällä hetkellä: LaNu-tiimi, Digi-tiimi ja Esa-tiimi. LaNu -tiimi on toiminut vuoden. Digi- tiimissä tulee olemaan 8 - 9 henkeä (Mari Vuorinen, Juha Hälinen, Sanna Keralampi, 1 keskistä, Perttu Rasi, Ismo Raitanen, Pasi Kangas, Jarkko Rikkilä, Salla Hyökki). Esteettömyys ja saavutettavuus tiimi Esa on myös kokoontumassa ensimmäistä kertaa lähiaikoina.

Keskusteltiin tiimeistä niin Tampereella kuin Jyväskylässä. Tampereella tiimien muodostamista on mietitty ja asiakaspalvelun kehittäminen jatkumassa. Jyväskylän tiimit on uudistettu ja ne ovat Keski-tasoisia, esim. asiakaspalvelutiimi. Nyt vuoden jälkeen on pyydetty tiimeiltä arvioinnit toiminnasta. Tiiminvetäjien koulutusta on suunnitteilla eri oppilaitosten yhteistyönä.Tiiminvetäjien valta ja vastuu kysymykset luovat omat haasteensa. Muutoin Jyväskylä on rauhoittanut tämän vuoden kehittämiseltä, sillä takana on monia muutosten vuosia.

Mika kertoi AVI:n päätösten viennistä ensi viikolla ohjelmaan sisään. Avien koulutusfokuksessa on ollut myös muutos eli viedään koulutuksia poispäin ammatillisesta suunnasta.

**3. Koulutusviestintä**

Keskusteltiin viestinnän asioista PiKessä. Päätettiin, että Jyväskylän lista avataan niin, että Salla ja Jarkko voivat lähettää myös sille listalle tiedotusta. Päätettiin myös se, että PiKe-koulutuksista tehdään kalenterikutsu Jyväskylän lähikoulutuksiin. Kokeillaan myös sitä, että kalenterikutsu lähetettäisiin kaikille.

Keskusteltiin PiKe-koulutuksiin ilmoittautumisesta. Päätettiin, että työvuorosuunnittelusta johtuen ilmoittautumiset päättyvät aina jatkossa viikkoa ennen koulutusta.

Keskusteltiin myös AVI:n koulutusten tiedottamisesta. On hyvä seurata AVI:n lähettämiä sähköposteja ja välittää tietoa koulutuksista alueelle.

**4. Koulutukset ja esimieskoulutukset**

Keskusteltiin työn ja toimintaympäristön muutoksesta ja siten myös fasilitointikoulutusten tarpeellisuudesta esimiestyössä. Koulutuksissa voitaisiin käsitellä niin delegoimisen ja vastuun jakamisen kysymyksiä sekä työntekijän odotuksia.

Ylipäätään toiveena oli, että PiKe-koulutukset olisivat helposti lähestyttäviä ja rentoja. Kehittämiseen suhtauduttaisiin mahdollisimman rennosta ja koulutusten nimet olisivat helposti lähestyttäviä.

**5. Digi-PiKen tilannekatsaus**

Salla kertoi lyhyesti Digi-PiKe hankkeen tilanteesta ja edistymisestä. Tutkimustulokset koulutuskyselystä on saatu ja hankkeella on selkeä rakenne. Kouluttajien kontaktoinnit ovat käynnissä.

Keskusteltiin hankkeesta. Toiveena nousi, että laitteiden käyttöä olisi mukana koulutuksissa, erityisesti tärkeää olisi, että osattaisiin käyttää palveluita mobiilisti. Verkkokirjaston käyttöä mobiililaitteilla toivottiin sisältyvän koulutuksiin. Jyväskylässä on kokeiltu myös eräänlaista mentorointi menetelmää eli pilvipilotteja. He ovat työttömiä henkilöitä, jotka kouluttivat kirjastolaisia pienissä ryhmissä tai vertaistukena oman työpisteen vieressä.

Lopuksi keskusteltiin digiajokortin suorittamisen “palkinnosta”. Mietittiin erilaisia vaihtoehtoja, muun muassa diplomia, pinssiä, kirjastokorttia.